Vinningshafinn sem lýst var eftir er kominn fram . Hann er fjölskyldumaður á miðjum aldri og að hans sögn spilar hann endrum og sinnum í Víkingalottóinu . Að þessu sinni vantaði mjólk á heimilið en þegar hann kom í búðina sem hann ætlaði sér í var hún lokuð . Hann ákvað því að skjótast inná N1 og grípa mjólk og einn Víkingalottómiða í leiðinni . Það var svo ekki fyrr en viku seinna þegar hann var að lesa Morgunblaðið að hann rak augun í frétt þar sem lýst var eftir bónusvinningshafa sem hafði keypt miða á N1 Stórahjalla og unnið 18,8 milljónir . Hann fór því rakleiðis í tölvu til þess að skoða vinningstölurnar en þurfti að fá aðstoð konu sinnar þar sem hann trúði ekki sínum eigin augum . Vinningshafinn er svo sannarlega í skýjunum með vinninginn og Íslensk getspá óskar honum innilega til hamingju . Innskráður sem { { $ root.profile.firstname } } { { $ root.profile.lastname } } í { { time } } .